**Հ Ի Մ Ն Ա Վ Ո Ր Ո Ւ Մ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

ՀՀ վարչապետին է դիմել ՀՀ Արագածոտնի մարզի Ապարան համայնքի ղեկավարը՝ Ապարան քաղաքի նախկին ռազմամարզական վարժարանի չօգտագործվող եռահարկ շենքի 1-ինից 2-րդ հարկերը Ապարան քաղաքի թիվ 1 մանկապարտեզին հատկացնելու, իսկ 3-րդ հարկը ՀՀ Արագածոտնի մարզի «Ապարանի Հ. Ոսկանյանի անվան հ. 2 հիմնական դպրոց» ՊՈԱԿ-ին (այսուհետ՝ Կազմակերպություն) ամրացնելու խնդրանքով:

Համաձայն ՀՀ կառավարության 01.03.2012թ. թիվ 231-Ն որոշման՝ Կազմակերպությանն ամրացված Ապարան քաղաքի ուսումնական համալիրի (Մ. Բաղրամյան 2-րդ փակուղու 1) ձախ կողմում գտնվող` 1206.66 քառ. մետր ընդհանուր մակերեսով 2-րդ մասնաշենքն ու դրան հարակից 4500 քառ. մետր մակերեսով հողատարածքը հետ է վերցվել և անժամկետ, անհատույց օգտագործման իրավունքով ամրացվել Հայաստանի Հանրապետության կրթության և գիտության նախարարության «Ապարանի ռազմամարզական վարժարան» պետական ոչ առևտրային կազմակերպությանը` նպատակային օգտագործման համար: Համաձայն ՀՀ կառավարության 13.06.2019թ. թիվ 750-Ա որոշման՝ նշված անշարժ գույքը հետ է վերցվել  «Նուբարաշենի մարզառազմական մասնագիտացված դպրոց» պետական ոչ առևտրային կազմակերպությունից (նախկինում՝ Հայաստանի Հանրապետության կրթության և գիտության նախարարության «Ապարանի ռազմամարզական վարժարան» ՊՈԱԿ) և թողնվել ՀՀ ՏԿԵՆ պետական գույքի կառավարման կոմիտեի (այսուհետ՝ Կոմիտե) տնօրինությանը՝ միաժամանակ հանձնարարելով ՀՀ Արագածոտնի մարզպետին ու Կոմիտեի նախագահին նշված անշարժ գույքի հետագա օգտագործման վերաբերյալ ներկայացնել առաջարկություն: Ներկայացվել են բազմաթիվ առաջարկներ՝ անշարժ գույքը ինչպես Կազմակերպությանը, այնպես էլ Ապարան համայնքին հանձնելու վերաբերյալ:

 Հիմք ընդունելով ՀՀ կրթության, գիտության, մշակույթի և սպորտի նախարարության ու ՀՀ Արագածոտնի մարզպետարանի առաջարկները՝ համայնքին հատկացվող տարածքը պետական կամ համայնքային սեփականություն հանդիսացող այլ տարածքներից դիտարկելու, իսկ ՀՀ Արագածոտնի մարզի Ապարան քաղաքի Մ. Բաղրամյան փողոց 2-րդ փակուղի 1 հասցեում գտնվող ամբողջ 2-րդ մասնաշենքն անհատույց օգտագործման իրավունքով Կազմակերպությանը ամրացնելու վերաբերյալ, ինչպես նաև այն, որ վերջինիս հետ ոչ բնակելի տարածքի անհատույց օգտագործման պայմանագիր կնքված չէ, Կոմիտեն մշակել է «Անհատույց օգտագործման իրավունքով անշարժ գույք ամրացնելու մասին» ՀՀ կառավարության որոշման նախագիծը, որով առաջարկվում է ՀՀ ՏԿԵՆ պետական գույքի կառավարման կոմիտեին ամրացված ՀՀ Արագածոտնի մարզ, համայնք Ապարան, քաղաք Ապարան, Մ. Բաղրամյան փողոց 2-րդ փակուղի 1 հասցեում գտնվող 5823.04 քառ. մետր մակերեսով դպրոցի շենքը, 155.7 քառ. մետր մակերեսով կաթսայատունը, 10.96 քառ. մետր մակերեսով էլ. ենթակայանը և դրանց զբաղեցրած, օգտագործման ու սպասարկման համար անհրաժեշտ 2.1 հա հողամասն անժամկետ անհատույց օգտագործման իրավունքով ամրացնել Կազմակերպությանը:

 «Անհատույց օգտագործման իրավունքով անշարժ գույք ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

 «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 4.3 կետով սահմանված Կրթության զարգացմանը միտված դրույթներից, մասնավորապես՝ գերակա խնդիր է կրթության զարգացումը, որի շնորհիվ միայն հնարավոր է հասնել կայուն ու ներառական զարգացման ու համընդհանուր բարեկեցության: Մարդկանց գիտելիքների և հմտությունների ուղղությամբ ներդրումները երկրի զարգացման գրավականն են: Կրթության ոլորտում նախատեսվող աշխատանքները միտված են լինելու քաղաքակիրթ, ստեղծագործ, նախաձեռնող, կարողունակ, մրցունակ և ապագան իր սեփական երկրում պատկերացնող քաղաքացու ձևավորմանը: Ոլորտի զարգացումը սերտորեն կապակցվելու է պետության զարգացման ռազմավարությանը և գերակայություններին: